nævnte laa 70 Alen V est for Beboelseshuset, hint 15 Alen 
SV. for Variationshuset. De to Observatorier vare forbundne 
med et Signalapparat, der gjorde det muligt samtidig at aflæse 
Theodoliten og Variationsinstrumentet. Husene vare henholdsvis 
8 og 9 Fod lange og 8 og 7 Fod brede. De vare begge for¬ 
synede med Bislag. En Snemur var opkastet om Husene, for 
at Temperaturen skulde bolde sig saa jævn som mulig. Den 
gjorde god Nytte om Foraaret, da Solen begyndte at faa Magt 
om Dagen, medens Nællerne vare kolde. Hen ad Sommeren 
var det imidlertid ikke muligt at holde Muren vedlige paa Grund 
af den hurtige Afsmeltning, og man havde da meget vexlende 
Temperaturer med fugtig Luft inde i Observatorierne. 
De magnetiske Observationer falde i 3 Afdelinger: 
1. Absolute Bestemmelser ved Stationen. 
2. Variationsobservationer ved Stationen. 
3. Absolute Observationer foretagne paa Rejser. 
Inden Husene bleve opstillede, blev der foretaget Deklina¬ 
tions Observationer paa forskjellige Punkter i Nærheden af 
Stationen for at komme til Kundskab om, hvorvidt der i Jord¬ 
bunden skulde findes abnorme, locale magnetiske Forhold. Da 
man imidlertid overalt fik meget nær samme Resultat, kan man 
se bort fra locale forstyrrende Kræfter. 
Senere paa Aaret, da Scoresbv Sund lagde til, bleve Maa- 
linger foretagne paa Isen, hvor man ligeledes fik samme Re¬ 
sultat som ved Stationen. At Observationerne i Begyndelsen 
maatte lide under, at Observator var uøvet, er en Selvfølge. Der 
skal megen Ovelse og Taalmodighed til at anstille magnetiske 
Observationer. 
Der blev mindst en Gang ugenlig taget absolute Bestemmelser 
af Declination , Inclination og Horizontalintensitet. Intensitets- 
magneternes Constanter vare inden Afrejsen bestemte paa det 
magnetiske Observatorium i Kjøbenhavn med velvillig Assistance 
af Hr. Underbestyrer Hjort. Efter Hjemkomsten bestemtes de 
atter, og det viste sig, at Magneterne havde holdt sig godt. 
